Elektrická vodivosť

Elektrická vodivosť je fyzikálna veličina, ktorá vyjadruje schopnosť vodiča viesť elektrický prúd. Je prevrátenou hodnotou elektrického odporu

Čím väčšia je vodivosť, tým väčší elektrický prúd prechádza vodičom pri rovnakom napätí. Dobrý vodič má vysokú hodnotu vodivosti, zlý vodič má nízku hodnotu vodivosti.

 Označovanie 
 Symbol veličiny: G
 Základná jednotka: siemens, značka jednotky: S (odvodenie v sústave SI: S = m−2·kg−1·s3·A2 = Ω−1)

 Výpočet 
Elektrická vodivosť je definovaná vzťahom
,
kde I je elektrický prúd pretekajúci vodičom a U je elektrické napätie na koncoch vodiča.

Elektrickú vodivosť G je možné vypočítať z vlastností vodiča podľa vzťahu:
,
kde σ je konduktivita látky, S je obsah prierezu vodiča a l je dĺžka vodiča.

 Vlastnosti 
Elektrická vodivosť je prevrátená hodnota elektrického odporu , tzn.

Elektrická vodivosť sa vo všeobecnosti udáva v jednotkách siemens (značka S).

Kategória:Elektrotechnika
Kategória:Elektronika
Kategória:Elektrické veličiny